Document ID: 32009R0230

Komisijas Regula (EK) Nr. 230/2009
(2009. gada 19. marts),
ar kuru groza Regulu (EK) Nr. 382/2005, ar ko nosaka piemērošanas kārtību Padomes Regulai (EK) Nr. 1786/2003 par žāvētās rupjās lopbarības tirgus kopīgo organizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 71. panta 2. punkta otro daļu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (2), un jo īpaši tās 90. pantu saistībā ar tās 4. pantu,
tā kā:
(1)
Saskaņā ar 18. pantu Komisijas Regulā (EK) Nr. 382/2005 (3) laika periods pieteikumu iesniegšanai par atbalstu attiecībā uz to žāvētās rupjās lopbarības nozares produktu pārstrādi, kuri minēti Regulas (EK) Nr. 1234/2007 86. pantā, katra tirdzniecības gada pēdējā mēnesī, kas beidzas 31. martā, ir tikai 15 dienas, turpretim citiem tirdzniecības gada mēnešiem šis periods ir 45 dienas. Ņemot vērā administratīvās problēmas, par kurām ziņots un kuras radušās minētā īsā laika perioda dēļ, jāievieš pagarinājums līdz 30. aprīlim.
(2)
Tāpēc attiecīgi jāgroza Regula (EK) Nr. 382/2005.
(3)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 382/2005 18. pantā 3. punktu aizstāj ar šādu:
“3. Atkāpjoties no 1. punkta, nevienu atbalsta pieprasījumu tirdzniecības gada ietvaros nedrīkst iesniegt pēc 30. aprīļa, kurš seko attiecīgā tirdzniecības gada beigām, izņemot nepārvaramas varas vai ārkārtēju apstākļu gadījumus.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 19. martā

Labels: 11
19
6
12
15